text
stringlengths 1
53.2k
|
---|
གནས་པ་ཀུན་གྱི་ཆེས་ཆེར་ཅིས་མི་དགོངས།། |
དཔལ་ལྡན་ཤམྦྷ་ལ་ཞེས་གྲགས་པ་དང་།། |
གསང་ཆེན་རྡོ་རྗེ་ཐེག་པའི་ཤིང་རྟ་ཆེ།། |
བྱམས་པ་ཆེན་པོས་བདུད་བཞིའི་བྲག་ཤུལ་ལ།། |
སྡིགས་མཛུབ་རྣོན་པོར་བསྒྲེངས་ཤིང་རྡོ་རྗེ་ཡིས།། |
དབྱུག་པ་འཛིན་པའི་དཔའ་བོ་མ་བཟོད་པར།། |
དམ་ཆོས་གྲུབ་ལ་རྟག་ཏུ་རྗེས་སྲུང་བའི།། |
མགོན་པོ་དེས་ཀྱང་ཐུགས་རྗེ་གསལ་བའི་སྤྱན།། |
སྒྲིབ་ཐོགས་བྲལ་དེ་གཟིགས་པ་རྒྱང་མ་ཆད།། |
བསོད་ནམས་དམ་པའི་བགྱི་བས་མཛེས་འདོད་ཀུན།། |
བདག་གི་རང་བཞིན་ཉིད་ལ་བློ་གཏོད་དང་།། |
མངོན་མཐོ་ངེས་ལེགས་ཡོད་དགུ་འཆར་བ་ཡི།། |
སྨོན་པ་བཟང་པོ་སྐལ་བ་དཔག་མེད་ནས།། |
གྲུབ་བོ་ཁོ་བོས་བསླུ་བ་མ་ཡིན་ཅེས།། |
འཇིགས་མེད་དམ་བཅའི་དབང་བསྐུར་སྦྱིན་པ་ཡང་།། |
མངོན་པའི་ང་རྒྱལ་དབང་དུ་མ་ཡིན་ཏེ།། |
བཟོད་མེད་སྙིང་རྗེའི་དབང་གིས་འདིར་སྨེད་དོ།། |
བདག་གིས་བསྟན་བཅོས་འདི་ཡི་རྒྱས་འགྲེལ་སོགས།། |
སྒོ་གསུམ་དགེ་བ་ཀུན་ནས་བསགས་པ་དང་།། |
ཤེས་བྱའི་ཁོངས་འདིར་ཡོད་པའི་དགེ་ཚོགས་གཉིས།། |
གཅིག་ཏུ་བསྡོམས་ཏེ་འགྲོ་ཀུན་ཤཱཀྱའི་ཏོགp796། |
ཐུབ་མཆོག་བླ་མའི་གོ་འཕང་འགྲུབ་ཕྱིར་བསྔོ།། |
ཁྱད་པར་སྙིགས་མ་ལྔ་བརྒྱ་ཐ་མའི་དུས།། |
ལྗོངས་འདིའི་གདུལ་བྱ་རྗེས་སུ་འཛིན་པ་ལ།། |
སྟོན་པ་ལས་ཀྱང་ཐུགས་རྗེ་ཆེ་བ་ལྟར།། |
ནུས་མཐུ་འགྲན་བྲལ་དྭགས་པོ་བཀའ་བརྒྱུད་ཀྱི།། |
སྲོག་དང་མིག་གྱུར་འཕགས་མཆོག་སྤྱན་རས་གཟིགས།། |
གང་གི་སྐྱེ་བ་སྤྲུལ་སྐུ་རྒྱལ་ཀུན་གྱི།། |
ཕྲིན་ལས་པའམ་ཀརྨ་པར་གྲགས་པའི།། |
སྐྱེས་རབས་ཚར་དུ་དངར་བ་གང་བྱོན་པས།། |
འགྲོ་ཀུན་སྒྲོལ་བའི་བགྱི་བ་༼༤༠༨ན༽ཇི་སྙེད་པ།། |
སེམས་ཅན་རྣམས་ལ་འོས་སུ་འབྱོར་བ་ཡིས།། |
གེགས་གྱུར་མཐའ་དག་མྱུར་དུ་བརླག་ཕྱིར་བསྔོ།། |
p797ཞེས་བྱ་བ་འདི་ནི་ཐེག་པ་གསུམ་གྱིས་བསྡུས་པའི་སྡེ་སྣོད་རིན་པོ་ཆེ་གསུམ་གྱི་ཆོས་ཚུལ་མཐའ་ཡས་པའི་གནད་གསང་རྟོགས་ཤིང་། |
ཁྱད་པར་རྒྱུ་འབྲས་ཀྱི་ཐེག་པ་ཆེན་པོ་མཐའ་དག་གིས་སྨིན་པ་དང་གྲོལ་བའི་མྱོང་བ་ཕལ་ཆེར་ཉམས་སུ་བསྟར་ནས་གཞན་ལ་སྨྲ་བ་ལ་འཇིགས་པ་ཐམས་ཅད་དང་བྲལ་བ། |
རྗེ་བཙུན་དཀོན་མཆོག་གསུམ་གྱི་འབངས་སུ་གྱུར་པ་ཤཱཀྱའི་དགེ་སློང་ལོ་ཙཱ་བ་རྒྱལ་བ་ཀརྨ་པའི་མཚན་གྱི་བྱིན་གྱིས་བརླབས་པ། |
དཔལ་ཆོས་གྲུབ་གྲགས་པ་ཕྱོགས་ཐམས་ཅད་ལས་དུས་ཀུན་ཏུ་སྣ་ཚོགས་པར་རྣམ་པར་རྒྱལ་བ་མི་བསྐྱོད་བཟང་པོ་རྡོ་རྗེ་དགའ་བའི་དབྱངས་ཀྱིས་རང་ལོ་ཉེར་དྲུག་པ་ནས་མགོ་བརྩམས་རང་ལོ་སོ་བདུན་གྱི་ངོ་མཐོང་བ་ན། |
གཉན་ཆེན་པོ་ཡར་ལྷ་ཤམ་པོའི་མགུལ་དུ་གདན་ཆགས་པའི་སྦྱིན་པའི་བདག་པོ་བསམ་འགྲུབ་བདེ་ཆེན་པས་ཆོས་དང་མཐུན་པའི་འཚོ་བ་སྦྱར་སྐབས་སུ་ཡོངས་སུ་རྫོགས་པར་གྲུབ་པ་དེས། |
སངས་རྒྱས་ཀྱི་བསྟན་པའི་སྙིང་པོ་དཔལ་ལྡན་དྭགས་པོ་བཀའ་བརྒྱུད་ཀྱི་སྲོག་ཟུང་རྒྱལ་བ་ཀརྨ་པའི་བསྟན་པ་ཕྱོགས་ཀྱི་བུ་མོའི་རྣ་བའི་རྒྱན་དུ་གྱུར་ཏེ་རིས་མེད་པར་གནས་པར་གྱུར་ཅིག། |
ཆོས་མངོན་པ་མཛོད་ཀྱི་འགྲེལ་བཤད་རྫོགས་སོ།། |
ཡང་སྨྲས་པ། |
དེང་སང་གངས་ཅན་ཁྲོད་འདི་ན།། |
ཚུལ་ལྡན་མང་དུ་ཐོས་པ་དང་།། |
མང་དུ་ཐོས་པ་དེ་ཉིད་ཀྱང་།། |
རྣམ་པར་དཔྱོད་པའི་ཤེས་རབ་ཀྱིས།། |
ཇི་བཞིན་ངེས་པ་འགའ་ཙམ་ཡང་།། |
ཨུ་དུམ་ཝཱ་རའི་མེ་ཏོག་ལྟར།། |
དཀོན་པར་མཐོང་ནས་ཡིད་ཕམ་སྟེ།། |
རྒྱས་འགྲེལ་འདི་ཉིད་རྩོམ་པ་ཡི།། |
བགྱི་བ་བཏང་སྟེ་འདུག་པ་ན།། |
རྗེ་བཙུན་ཕྲིན་ལས་ཞལ་སྔ་ནས།། |
ཡང་ཡང་རྩོམ་ཞེས་བཀའ་སྩལ་གྱི།། |
ཞལ་ལུང་༼༤༠༨བ༽སྙིང་ལ་ལྕི་གྱུར་པས།། |
འདིར་འབད་དེ་ཡང་དོན་ལྡན་སྙམ།། |
གཞན་དུ་འདི་ཡི་ཚིག་དོན་ལ།། |
ཕྱོགས་འདིར་སླད་ནས་དཔྱོད་པ་ནི།། |
ཇི་ལྟར་གོ་ཞེས་ལྷག་མར་བཅས།། |
དེ་ལྟར་ན་ཡང་སྙིང་པོ་ཡི།། |
བསྟན་འདིར་མོས་པ་འགའ་ཞིག་ལ།། |
ཅུང་ཟད་ཐོས་པ་ཙམ་གྱིས་ཀྱང་།། |
ཇི་བཞིན་རྟོགས་པར་འགྱུར་ཡང་ཤེས།། |
ཞེས་བརྗོད་པར་བྱ་སྟེ་བཀྲ་ཤིས་དཔལ་འབར་འཁོར་འདས་རྒྱན་དུ་ཤོག།། |
། |
p798རྒྱལ་དབང་བརྒྱད་པ་མི་བསྐྱོད་ཞབས་ཀྱི་མངོན་མཛོད་ཊཱིཀ་ཆེན་འདི་ཉིད་སྤར་དུ་བརྐོ་བའི་གནས་སྐབས་སུ་མ་ཕྱི་སྤར་མ་འདྲ་ནི་མ་རྙེད་སྟབས་དཔལ་སྤུངས་རང་དུ་ཡོད་པའི་བྲིས་མ་ཞིག་དང་། |
མཚུར་ཕུའི་ཕྱག་དཔེའི་ཁྲོད་ནས་བྲིས་མ་ཞིག་གཡར་བ་དེ་གཉིས་ཀྱང་སྤྱི་དོན་ཚིག་དོན་སོགས་གང་ཐད་ནས་ཁྱད་ཆེ་བ་ལྟ་བུས་མཚུངས་པ་ཆེར་མི་འདུག། |
ལྷག་དོན་སྐབས་བཞི་པ་ཡན་ཆོད་དང་། |
དེའི་ནང་ནས་ཀྱང་སྐབས་དང་པོ་གཉིས་པ་སྐོར་ནི་གཏན་ནས་མི་མཚུངས་པ་ལྟ་བུ་རེད་འདུག་པ་བཅས་ལེགས་ཆ་གང་ཆེམ་ཤེས་རུང་ཆད་ལྷག་དམིགས་བསལ་ཡོད་ངོ་ཤེས་རིགས་ཁས་པ་ཕྲན་བུ་བྱས་ཏེ་སྤར་གྱི་མ་གཞི་ནི་མཚུར་དཔེའི་སྟེང་ནས་གཞིར་བཞག་རྒྱུ་རེད་སོང་། |
སྤྱིར་རྗེ་འདི་ཉིད་ཀྱི་བསྟན་བཅོས་རྣམས་རྩོམ་པར་མཛད་པའི་དུས་དང་པོར་རང་བྱུང་གི་སྒོ་ནས་དང་། |
ཕྱིས་ཡང་བཅོས་མཛད་རྒྱུ་སོགས་ག་འདྲ་གནང་བ་ཡིན་རུང་དཔེ་མང་པོ་རྣམས་གཅིག་པ་ལྟ་བུའི་མཚུངས་རྒྱུ་ནི་གཏན་ནས་མེད་འདུག་པ་ལྟར། |
འདུལ་བ་མདོ་རྩ་བ་དང་། |
ཤེར་ཕྱིན་དང་། |
འཇུག་པའི་ཊཱིཀ་ཆེན་སོགས་ཀྱང་བྲིས་མ་དང་། |
སྤར་མ་གཉིས་སོ་སོར་ཡེ་མི་མཚུངས་པར་འདུག་ཀྱང་། |
སྤར་གྱི་མ་དཔེ་ནི་སྤར་མ་ཐམས་ཅད་ལ་ཡིད་རྟོན་རྒྱུ་བྱས། |
ལྷག་པར་འཇུག་ཊཱིཀ་གི་སྤར་མ་དང་། |
བྲིས་མ་གཉིས་རྩོམ་གཞི་ལེན་ལུགས་སོ་སོར་ལྟ་བུས་མི་མཚུངས་པ་ཤིན་ཏུ་ཆེ་མོད། |
བྲིས་མ་འདིའང་དང་པོའི་༼༤༠༩ན༽སྐབས་ཀྱི་རྩོམ་གཞི་ཐུགས་ལ་གང་དགོངས་མ་བཅོས་པར་གསུངས་པ་ལྟ་བུའི་ཤིན་ཏུ་ཁྱད་འཕགས་ངོ་མཚར་བ་ཞིག་ཏུ་འདུག་པས་འགང་ཆུང་དུ་མ་སོང་བ་དཔྱོད་ལྡན་རྣམས་ཀྱིས་ཤེས་པར་བྱ་བའི་གནས་སོ་ཞེས་ཆེད་དུ་སྦྲོན་པ་སོགས་དགོས་པ་དུ་མའི་སླད་ཞུ་དག་མཁན་པོས་ཞར་བྱུང་གི་འཕྲོས་སུ་བགྱིས་པའོ།། |
༈ན་མོ་གུ་རུ་ཤྲཱི་མཛྙུ་གྷོ་ཥཱ་ཡ། |
གང་ཞིག་ཟག་མེད་ཡོན་ཏན་རྒྱ་མཚོའི་དཔལ་གྱིས་རྟག་ཏུ་ཉེར་སྒེག་པའི།། |
ཐུགས་རྗེ་ཆེན་པོའི་སྤྱོད་ཡུལ་རྨད་བྱུང་ཕྲིན་ལས་ནམ་མཁའི་མཐའ་མཉམ་པ།། |
མ་ལུས་བདུད་ལས་རྣམ་པར་རབ་རྒྱལ་རྐང་གཉིས་གཙོ་བོ་བཅོམ་ལྡན་འདས།། |
སྟོན་མཆོག་ཐུབ་དབང་ཉི་མའི་གཉེན་དེར་མི་ཕྱེད་འདུད་པའི་ཕྱག་བགྱིའོ།། |
༼༡༽ཐམས་ཅད་མཁྱེན་པའི་གཟི་བརྗིད་ཚད་མེད་ཤེས་བྱ་ཀུན་གྱི་རྩེ་དགའ་རུ།། |
འཁྱུད་པས་འཁོར་འདས་ཆོས་ཚུལ་མ་ལུས་དངོས་པོའི་གནས་ལུགས་བཞིན་དུ་ནི།། |
ཇི་བཞིན་གསལ་བའི་དགའ་སྟོན་བཟང་པོ་ཇི་ལྟ་ཇི་སྙེད་ངོ་བོ་རུ།། |
ལེགས་པར་བསྟར་བའི་ཡེ་ཤེས་མཐུ་ཐོབ་དེ་དི་རྒྱལ་བ་ཉག་གཅིག་གོp799། |
༼༢༽གང་གི་གཟིགས་པ་རྣམ་པར་དག་པའི་འབབས་སྟེགས་གཞོམ་མེད་བདེན་གཉིས་དང་།། |
འབྲེལ་བའི་དངོས་རྣམས་ཀུན་གྱི་རང་གཤིས་ཤེས་བྱ་ཡངས་པར་ལྡང་དེ་ཚེ།། |
ཆོས་ཀུན་འཁྲུལ་གྲོལ་ཟུང་གི་རྒྱ་ལས་གཞན་དུ་འདའ་བ་མེད་པ་ཡི།། |
རང་མཚན་ཚད་མ་སྲིད་ཞི་གཉིས་ཀྱི་དམ་བཅའི་ཕུལ་དུ་བརྗིད་པར་ཆགས།། |
༼༣༽ཆོས་ཉིད་མ་མཐོང་འཁྲུལ་པས་ཡོངས་བསླད་བླང་དོར་ཕྱིན་ཅི་ལོག་གྱུར་བའི།། |
ཡིད་ཅན་རྨོངས་པ་རྣམས་ཀྱི་སྤྱོད་ཡུལ་གཟུང་འཛིན་གཉིས་སྣང་སྲིད་པ་ན།། |
རང་བྱུང་རྒྱལ་བ་རྣམས་ཀྱི་ཡེ་ཤེས་མི་ཕྱེད་ཕྱག་རྒྱས་འདེབས་པ་ཡི།། |
གསང་བ་གསུམ་གྱི་ཆོ་འཕྲུལ་༼༤༠༩བ༽དཔག་ཡས་རྒྱུན་གྱི་འཁོར་ལོར་འབྱམས་སུ་ཀླས།། |
༼༤༽ངེས་པར་གྲོལ་བའི་རང་བཞིན་གཤིམ་པོ་གང་ལ་འབྱོར་བའི་ཐབས་མཁས་ཀྱང་།། |
མིག་འཕྲུལ་ལྟ་བུའི་བཀོད་པ་གཞན་གྱི་ལམ་དུ་མ་ཡིན་ཆོས་ཉིད་ཀྱི།། |
གནས་ལུགས་ཟབ་མོ་ཁོ་ནར་རགས་ལུས་དེ་ཕྱིར་དེ་བཞིན་གཤེགས་པ་རྣམས།། |
དམ་ཆོས་ཕུང་པོ་ཚད་དང་མུ་མེད་མཐའ་ཡས་སྟོན་ལ་བྲེལ་བ་བཞིན།། |
༼༥༽དེ་སླད་རྣམ་འདྲེན་ཀུན་གྱི་ཁྱུ་མཆོག་རྐང་གཉིས་གཙོ་བོ་འཇིག་རྟེན་མིག། |
རྫོགས་པའི་སངས་རྒྱས་ཐུབ་དབང་དེ་ཡིས་ཞིང་འདི་ཡོངས་སུ་བཟུང་བ་ན།། |